Virallinen lehti nro C 196 , 22/06/1998 s. 0087



KIRJALLINEN KYSYMYS E-4146/97 komissiolle esittäjä(t): Marco Cellai (NI) (21. tammikuuta 1998) Aihe: Vakuutusalan uudelleenjärjestelyt ja fuusiot Italiassa Italiassa ja monissa muissakin Euroopan maissa vakuutusala on kokenut suuria muutoksia. Ostoja tehdään ja fuusioita tapahtuu vakuutusyhtiöiden valmistamiseksi euron käyttöönottoon ja talouselämän maailmanlaajuistamiseen, jota euro edistää huomattavasti. Toimenpiteet ovat sekä laillisia että välttämättömiä. Valitettavasti tietyt yhtiöt (erityisesti autovakuutusalan) näyttävät ryhtyvän uudelleenjärjestelyihin varmistaakseen itselleen monopoliaseman tai varmaan tuottoon perustuvan järjestelmän velvoittamalla omat toimijat tekemään vakuutuksia yksinomaan yhtiöiden itsensä edustamien vakuutusyhtiöiden kanssa, vaikka ne tietävät, että markkinoilla on tarjolla vakuutuksia edullisemminkin ehdoin. Tällaista toimintaa on harjoittanut esimerkiksi Gruppo Fondaria, joka fuusioi kaksi vakuutusyhtiötään, La Previdenten ja La Milano Assicurazionen. Fondaria on osa Mediobancaan kuuluvaa suurta rahoituslaitosta, joka on koko Italian talous- ja rahoitusjärjestelmän polttopiste. Katsooko komissio, että äskettäiset fuusiot ja niitä seuranneet toimenpiteet, erityisesti vakuutusyhtiöitä 'La Previdente' ja 'Milano' koskien, ovat kilpailusta annettujen yhteisön direktiivien vastaisia? Eikö komissio pidä tarpeellisena tutkia pankki- ja vakuutusalalla tapahtuneiden fuusioiden ja ostojen sosiaalisia vaikutuksia alan työntekijöihin, sillä Mediobancalla on lähes monopoliasema? Komission jäsenen Karel Van Miertin komission puolesta antama vastaus (10. maaliskuuta 1998) Komissio katsoo tämänhetkisten tietojensa perusteella, ettei Fondiaria-yhtymän rakenneuudistuksen sosiaalisten ja taloudellisten vaikutusten eikä kyseisen rakenneuudistuksen toteuttamisolosuhteiden perusteella voida todeta eurooppalaisten sijoittajien välisen kilpailun vääristyneen EY:n perustamissopimuksen 85-94 artiklan vastaisella tavalla. Komissio voi etenkin sulautumien ja yritysostojen osalta tutkia ainoastaan asetuksen (ETY) N:o 4064/89 1 artiklassa, sellaisena kuin se on muutettuna yrityskeskittymien valvonnasta annetulla neuvoston asetuksella (EY) N:o 1310/97 ((EYVL L 180, 9.7.1997. )), tarkoitettuja yhteisönlaajuisia toimenpiteitä. Asetuksen perusteella toteutetussa tutkinnassa komissio voi kuitenkin joutua varmistamaan, voiko keskittymällä olla vaikutusta kyseisten yritysten työntekijöiden asemaan esimerkiksi heikentämällä työllisyyden tasoa tai työolosuhteita yhteisössä tai merkittävässä osassa yhteisöä (ensimmäisen oikeusasteen tuomioistuimen asia T-96/92, tuomio 27.4.1995, Kok. 1995, s. II-1213, 28 kohta sekä asia T-12/93, tuomio 27.4.1995, Kok. 1995, s. II-1247, 38 kohta). Joka tapauksessa keskittymän yhteismarkkinoille soveltumattomuutta arvioidaan sillä perusteella, luodaanko tai vahvistetaanko keskittymällä sellaista määräävää asemaa, jonka seurauksena tehokas kilpailu yhteismarkkinoilla tai niiden merkittävällä osalla olennaisesti estyy (asetuksen (ETY) N:o 4064/89 2 artiklan 2 kohta) Mediobancan tilanteen osalta komissio pyytää kysyjää tutustumaan Autorità garante della concorrenza e del mercaton tekemän tutkimuksen päätelmiin, jotka on julkaistu 13. lokakuuta 1997 kyseisen viranomaisen viikkojulkaisussa N:o 39.